Biden: O confruntare directă între NATO şi Rusia ar însemna al treilea război mondial.
Joe Biden avertizează asupra izbucnirii celui de-Al Treilea Război Mondial, în contextul unei eventuale confruntări între NATO și Rusia. Membri ai Congresului American au cerut NATO să instituie zonă de interdicție aeriană în Ucraina, cerere respinsă de către Casa Albă și NATO, din teama unei confruntări cu forțele aeriene ruse. SUA, UE, NATO și G7 pregătesc sancțiuni masive Rusiei, în scopul izolării acesteia pe plan mondial.
Preşedintele SUA, Joseph Biden, a reafirmat, vineri, că vrea evitarea unui conflict militar direct între Alianţa Nord-Atlantică şi Rusia, avertizând că o astfel de escaladare a crizei ar însemna izbucnirea celui de-Al Treilea Război Mondial.Statele Unite ale Americii "nu vor purta un război împotriva Rusiei în Ucraina", a transmis, vineri, pe pe Twitter, președintele american, Joe Biden."Noi vom continua să fim alături de aliaţii noştri din Europa şi să transmitem un mesaj inconfundabil: vom apăra fiecare centimetru de teritoriu NATO cu toată forţa unei Alianţe Nord-Atlantice unite şi consolidate", a declarat Joseph Biden, vineri seară, conform publicaţiei The Hill."Nu vom intra în război cu Rusia în Ucraina. Un conflict direct între NATO şi Rusia înseamnă Al Treilea Război Mondial, ceva ce trebuie să ne străduim să evităm", a subliniat preşedintele Statelor Unite.De asemenea, Joe Biden a afirmat că Vladimir Putin a "eșuat", deja, în Ucraina."Războiul lui Putin împotriva Ucrainei nu va fi niciodată o victorie. El a sperat să domine Ucraina fără luptă. El a sperat să fractureze hotărârea europeană. El a sperat să slăbească Alianța transatlantică. A sperat să dezbine America. A eșuat", a mai scris, Joe Biden, pe pagina de Twitter.Unii membri ai Congresului SUA au cerut Alianţei-Nord-Atlantice, pe fondul insistenţelor preşedintelui ucrainean, Volodimir Zelenski, să instituie zonă de interdicţie aeriană în Ucraina. Casa Albă şi NATO au respins solicitările, deoarece acest lucru ar genera confruntări directe cu aviaţia militară rusă.Statele Unite, Uniunea Europeană, NATO şi Grupul naţiunilor puternic industrializate, G7, vor aplica noi sancţiuni masive Rusiei, în scopul izolării pe plan mondial, a afirmat, vineri, preşedintele american, Joseph Biden, după o conversaţie cu omologul său din Ucraina, Volodimir Zelenski.Rusia se află pentru a 16-a zi în război cu Ucraina.